# Marcusenius pongolensis

Marcusenius pongolensis és una espècie de peix pertanyent a la família dels mormírids i a l'ordre dels osteoglossiformes.

## Etimologia

Marcusenius fa referència a l'alemany Johann Marcusen (el primer ictiòleg a estudiar els mormírids de forma sistemàtica), mentre que l'epítet pongolensis al·ludeix a la seua localitat tipus: el riu Pongola a Sud-àfrica.

## Descripció

21-24 radis tous a l'aleta dorsal i 27-29 a l'anal. 70-76 escates a la línia lateral i 15-20 al voltant del peduncle caudal. Aleta caudal forcada. Boca terminal. Els mascles, en acostar-se a llur maduresa sexual, desenvolupen un tret cridaner i característic a la base de l'aleta anal, ja que alguns dels primers radis es fan més llargs, forts i, sovint, corbats cap enrere en oposició als de les femelles i immadurs (llur base és recta). Presència d'un òrgan elèctric.

## Reproducció

Assoleix la maduresa sexual durant el seu primer any de vida, quan el mascle arriba als 134 mm de longitud i la femella als 119.

## Hàbitat i distribució geogràfica

És un peix d'aigua dolça, demersal i de clima tropical, el qual viu a Àfrica: els canals, les llacunes, les aigües estancades de les planes d'inundació i els rius costaners de corrent ràpid, substrat rocallós i vorejats de vegetació densa subtropical o tropical que desguassen a l'Índic des dels rius Incomati i Limpopo al nord fins al riu Mhlatuze a KwaZulu-Natal al sud, incloent-hi el riu Pongola, Moçambic Sud-àfrica (Gauteng, KwaZulu-Natal, la província de Limpopo i Mpumalanga) i Eswatini.

## Observacions

És inofensiu per als humans, el seu índex de vulnerabilitat és de baix a moderat (27 de 100) i roman durant el dia entre la xarxa d'arrels submergides dels arbres riberencs. Les seues principals amenaces són la sedimentació a les conques superiors de Eswatini (a causa dels usos agrícoles i forestals) i la contaminació industrial, la sedimentació i les tècniques forestals a Sud-àfrica.

## Referències

* ↑ Gill T. N., 1862. On the West African genus Hemichromis and descriptions of new species in the museums of the Academy and Smithsonian Institution. Proc. Acad. Nat. Sci. Phila. v. 14. 134-139.
* ↑ Fowler, H. W., 1934. Fishes obtained by Mr. H. W. Bell-Marley chiefly in Natal and Zululand in 1929 to 1932. Proceedings of the Academy of Natural Sciences of Philadelphia, vol. 86: 405-514.
* 1 2 3 Catalogue of Life (anglès)
* ↑ Encyclopedia of Life (anglès)
* 1 2 3 4 5 6 7 8 9 10 FishBase (anglès)
* 1 2 The ETYFish Project - Fish Name Etymology Database (anglès)
* ↑ Hanika S. i Kramer B., 2008. Plasticity of electric organ discharge waveform in the South African bulldog fish, Marcusenius pongolensis: tradeoff between male attractiveness and predator avoidance? Front Zool 2008; 5:7.
* 1 2 3 4 5 Kramer, B., P. Skelton, H. van der Bank i M. Wink, 2007. Allopatric differentiation in the Marcusenius macrolepidotus species complex in southern and eastern Africa: the resurrection of Marcusenius pongolensis and Marcusenius angolensis, and the description of two new species (Mormyridae, Teleostei). J. Nat. Hist. 41(9-12):647-708. Pàg. 684.
* ↑ Morphology Data of Marcusenius pongolensis - FishBase (anglès)
* ↑ Booth, A. J. i Khumalo, N., 2010. Age, growth and reproduction of Marcusenius pongolensis, Oreochromis mossambicus and Schilbe intermedius in an oligotrophic impoundment in Swaziland. African Journal of Ecology, 48: 481–489.
* 1 2 3 4 UICN (anglès)
* ↑ List of Freshwater Fishes reported from Mozambique - FishBase (anglès)
* ↑ List of Freshwater Fishes reported from South Africa - FishBase (anglès)
* ↑ List of Freshwater Fishes reported from Swaziland - FishBase (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.
* ↑ Bills, I. R., Boycott, R. C., Fakudze, M., Khumalo, N., Msibi, J., Scott, L. E. P., Terry, S. i Tweddle, D., 2004. Fish and Fisheries of Swaziland (2002-2003). Final report: July 2004. SAIAB Investigational Report. SAIAB, Grahamstown.

## Bibliografia

* Böhlke, E. B., 1984. Catalog of type specimens in the ichthyological collection of the Academy of Natural Sciences of Philadelphia. Special Publication, Academy of Natural Sciences of Philadelphia. Núm. 14: i-viii + 1-216. Pàg. 128.
* Kramer, B. i M. Wink, 2013. East-west differentiation in the Marcusenius macrolepidotus species complex in Southern Africa: the description of a new species for the lower Cunene River, Namibia (Teleostei: Mormyridae). Journal of Natural History, vol. 47 (núms. 35-36): 1-33. Pàg. 9.
* Maake, P. A., O. Gon i E. R. Swartz, 2014. Descriptions of three new species of Marcusenius (Gill, 1862) (Teleostei: Mormyridae) from South Africa and Mozambique. Zootaxa 3780 (núm. 3): 455-480. Pàg. 473.
* Marshall, B., 2011. The fishes of Zimbàbue and their biology. Smithiana Monographs, núm. 3: i-vi + 1 -290. Pàg. 53.

## Enllaços externs

* Mormyridae - African weakly electric fishes (anglès)
* Flickr